als_Latn dik_Latn sag_Latn
Selami: S’mund të jesh dhe pro amerikan dhe të jesh i korruptuar
“Ka shumë fjalë në politikë për pro amerikanizëm, por pak veprime pro amerikane. S’mund të jesh dhe pro amerikan dhe të jesh i korruptuar”. Kështu deklaroi deputeti i Partisë Demokratike Eduard Selami në punimet e Konferencës “24 vjet partneritet strategjik. Marrëdhëniet Shqiptaro Amerikane ndër vite” organizuar nga Albanian Policy Center.
Deputeti Selami tha se është fat për Shqipërinë që ka këto marrëdhënie speciale me Amerikën. “Do të ishte e pamundur për Shqipërinë që të qëndronte në kursin e lirisë dhe demokracisë pa mbështetjen dhe ndihmën amerikane. Jam dëshmitar edhe i atyre ngjarjeve tragjike të 97’s, për ato përpjekje titanike që kanë bërë partnerët tanë amerikanë për ta mbajtur Shqipërinë në rrugën e demokracisë, në rrugën e lirisë dhe për t’i shmangur këto”, theksoi Selami.
Selami tha se shumë nga ata ambasadorë që vinë në Shqipëri, janë nga ambasadorët dhe shërbyesit më të mirë të shtetit amerikan, patriotë të vërtetë amerikanë. Deputeti i PD tha se ka shumë fjalë në politikë për pro amerikanizëm, por pak veprime pro amerikane. “S’mund të jesh dhe pro amerikan dhe të jesh i korruptuar. Kaq e thjeshtë është. S’mund të jesh dhe pro amerikan dhe të thyesh ligjin. Kaq e thjeshtë është. Kështu që në këtë aspekt… We have a long way to go…. Edhe në këtë duhet shumë punë”, tha ai. Deputeti demokrat paralajmëron se nuk ka kompromis në Amerikë kur gjërat shkojnë ndesh me parimet e lirisë, të demokracisë, të shtetit ligjor, të paqes dhe të prosperitetit rajonal. “Edhe diplomatët amerikanë që vinë këtu, edhe liderët amerikanë pasqyrojnë pikërisht këtë gjë, prandaj edhe thurrja është kaq e natyrshme me Shqipërinë. Por edhe kaq kokëfortë, prandaj shpesh herë politikanët shqiptarë të cilët mendojnë që mund të manovrojnë në këto lloj gjërash, gjejnë një mur të madh, se nuk ka kompromis në Amerikë kur gjërat shkojnë ndesh me parimet e lirisë, të demokracisë, të shtetit ligjor, të paqes dhe të prosperitetit rajonal”, tha ai.
Për deputetin Selami, tha se nëse shqiptarët vërtetë duan të jenë pro amerikanë, duhet të jenë qytetarë të angazhuar, të marrin në dorë në Shqipëri, çështjen e demokracisë, çështjen e shtetit ligjor, çështjen e progresit tonë.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn